สวัสดีค่ะคือดิฉันเป็นกรดไหลย้อนประมาณเดือนกว่าๆและเวลาถ่ายมีเลือดปนและหยดออกมาตลอดเลือดออกมาประมาณ2เดือนกว่าแล้วค่ะเวลาถ่ายบางทีจะมีอาการท้องเสียถ่ายยากบ้าง ทีแรกนึกว่าเป็นริดสีดวงแต่ว่าไม่มีติ่งเนื้อออกมาค่ะ ควรทำยังไงดีคะ
สวัสดีค่ะ กรดไหลย้อนน่าจะไม่ทำให้เกิดการถ่ายเป็นเลือด จึงคิดว่าเป็นคนละสาเหตุกันการถ่ายเป็นเลือดอาจมีสาเหตุจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดนั้นเป็นภาวะไม่ปกติค่ะ จึงแนะนำให้รีบไปพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป